Uredba Komisije (ES) št. 763/2002

z dne 3. maja 2002

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 578/2002 [2] in zlasti člena 9 Uredbe,

ob upoštevanju naslednjega:

(1) Da bi zagotovili enotno uporabo kombinirane nomenklature, priložene k navedeni uredbi, je treba sprejeti ukrepe za uvrstitev blaga iz Priloge k tej uredbi.

(2) Uredba (EGS) št. 2658/87 je določila splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temeljijo na njej ali ji dodaja dodatne pododdelke, in ki jo določajo posebni predpisi Skupnosti z namenom uporabe carinskih in drugih ukrepov zvezi z blagovno menjavo.

(3) V skladu z navedenimi splošnimi pravili je treba blago iz stolpca 1 preglednice v prilogi k tej uredbi, uvrstiti v ustrezne oznake KN iz stolpca 2, in sicer iz razlogov navedenih v stolpcu 3.

(4) Primerno je, da po določbah člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kakor je bila nazadnje spremenjena z Uredbo (ES) št. 2700/2000 Evropskega parlamenta in Sveta [4], imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.

(5) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO

Člen 1

Blago, poimenovano v stolpcu 1 priložene preglednice, se uvrsti v kombinirano nomenklaturo v oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu z določbami te uredbe.

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. maja 2002

Za Komisijo

Frederik Bolkestein

Član Komisije

[1] UL L 256, 7.9.1987, str 1.

[2] UL L 97, 13.4.2002, str. 1.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Poimenovanje | Tarifna oznaka KN | Utemeljitev |

(1) | (2) | (3) |

Namakalna cev, izdelana iz tankega gibljivega plastičnega traku, zloženega po dolžini. Oba robova se prekrivata in sta spojena tako, da oblikujeta ravno perforirano cev. Izdelek je v prodaji v zvitkih različnih dolžin | 39173299 | Uvrstitev opredeljujejo določbe Splošnih pravil 1 in 6 za razlago kombinirane nomenklature, Opomba 8 k Poglavju 39 in besedilom tarifnih oznak KN 3917, 391732 in 39173299. Uvrstitev temelji na obliki in materialu iz katerega je narejen izdelek. Izdelek je cev, narejena iz plastike. V skladu z Opombo 8 k Poglavju 39 je uvrščena v tarifno številko 3917. Ne more se imeti za sistem namakanja iz tarifne številke 8424 ali za njegov del. |

--------------------------------------------------